作者：马廷鸾
词牌/韵律：沁园春

paragraphs: 杨柳依依，我生之辰，与公共之。
叹袅娜章台，歌翻轻吹，飘零灞岸，影弄斜晖。
花萼楼深，灵和殿古，人自凄凉柳自垂。
相逢处，记吾侬坠地，嘉定明时。
何须梦得君知。
便稳道人生七十稀。
笑桓大将军，枝条如此，陶潜处士，门巷归兮。
几阵花飞，一池萍碎，又向先生把寿卮。
年年好，祝东风万楼，老翠云齐。